CONVOCATORIA BASES CONCURSO ESCAPARATES DE NADAL 2016
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 28/12/2016)

Mediante Resolución da Alcaldía núm.2016-0555, de data 19 de decembro de 2016, aprobouse a convocatoria e bases reguladoras do concurso de Escaparates Nadal 2016, facéndose público o texto da citada convocatoria, aos afectos de que se presenten solicitudes no prazo de tres días hábiles contados dende a publicación do extracto desta convocatoria a través da Base de Datos Nacional de Subvencións. O obxecto das presentes bases é convocar un concurso de escaparates entre os comerciantes de Vila de Cruces coa finalidade de promocionar o comercio local. Os premios financiaranse con cargo á partida orzamentaria 433.479 do orzamento aprobado para o exercizo 2016, sendo o crédito total destinado aos premios 545,00 euros. Poderán participar neste concurso os comerciantes con establecementos ubicados no municipio de Vila de Cruces. O importe dos premios será o seguinte: O premio á orixinalidade será para o escaparate que conteña elementos que o fagan especialmente orixinal. Este premio poderá recaer en calquera dos catro escaparates premiados ou nun distinto. O procedemento de concesión será por concorrencia competitiva. Os comerciantes que desexen participar deberán presentar no rexistro do Concello e no prazo de tres días hábiles contados a partir do día seguinte ao da publicación do extracto desta convocatoria vía BDNS no Boletín Oficial da Provincia de Pontevedra a seguinte documentación con carácter obrigatorio: As persoas xurídicas deberán presentar a súa solicitude mediante medios electrónicos segundo o disposto no artigo 14.2 da Lei 39/2015, de 1 de outubro, do Procedemento Administrativo Común das Administracións Públicas. Se do exame do expediente se comproba que a documentación non reúne os requisitos necesarios, é insuficiente ou non se achega na súa totalidade, faráselle un único requirimento ao solicitante para que, nun prazo de 2 días hábiles, enmende a falta ou achegue os documentos preceptivos con indicación de que se así non o fixese se terá por desistido da súa petición. O procedemento de concesión será o de concorrencia competitiva. O órgano instructor será o Técnico local de emprego encargado de instruir e tramitar os expedientes. Revisados os expedientes e completados, se é o caso, remitiranse ao xurado. O xurado estará integrado polos seguintes membros: Presidente: José Luís Villaverde Gestal, concelleiro de Industria, Comercio, Turismo e Promoción do Emprego. Secretaria: Paz Lamas Caramés. Vogais: Humberto Alejandro Nonay Antelo Anasse Gia Stoykova Mouani Sara Leonor Lenza Sesma. O xurado deberá valorar os seguintes criterios: Os escaparates deberán permanecer iluminados alomenos ata as 23:00 horas durante a campaña navideña. O xurado poderá declarar deserto un ou máis premios no caso de considerar que ningún dos traballos presentados reúnan os méritos suficientes para ser premiados. A proposta do xurado elevarase á Xunta de Goberno Local para a aprobación definitiva dos premios. O órgano instructor notificará aos premiados mediante notificación no enderezo que conste na solicitude e publicación no taboleiro de anuncios do Concello. O prazo de resolución e notificación será de 1 mes contado a partir do remate do prazo de presentación de solicitudes. Toda alteración das condicións tidas en conta para a concesión do premio poderá dar lugar á modificación da resolución de concesión. A resolución recaída neste procedemento pon fin á vía administrativa e contra ela poderá interpoñerse recurso potestativo de reposición, no prazo dun mes contado a partir do día seguinte á notificación da resolución ante o mesmo órgano que a dictou ou ser impugnada directamente ante a orde xurisdicional contencioso-administrativa, no prazo de dous meses, contados a partir do día seguinte ao da notificación da resolución. O pagamento da axuda realizarase unha vez que os premiados presenten no rexistro do Concello, no prazo de 5 días hábiles contados dende o seguinte ao da notificación da concesión do premio, a seguinte documentación: A condición de beneficiario obriga a este nos termos previstos no artigo 11 da Lei 9/2007, do 13 de xuño, de subvencións de Galicia, e en concreto: Procederá o reintegro no casos previstos na Lei 9/2007 de subvencións de Galicia, e en concreto, no seguinte caso: Os premios que se otorguen ao amparo das presentes Bases serán compatibles con outras subvencións, axudas, ingresos ou recursos para a mesma finalidade, procedentes de calquera Administración ou ente público ou privado, nacional, da Unión Europea ou de organismos internacionais. Estes premios rexeranse polas presentes bases e polo establecido na Lei 38/2003, de 17 de novembro, Xeral de Subvencións, Lei 9/2007 de 13 de xuño de subvencións de Galicia, RD 887/2006 Regulamento da Lei Xeral de Subvencións e Ordenanza Xeral Reguladora das Subvencións do Concello de Vila de Cruces no que lle sexa de aplicación dacordo co establecido na súa disposición adicional décima e supletoriamente pola Lei 39/2015, de 1 de outubro, do Procedemento Administrativo Común das Administracións Públicas, así como demáis normativa que sexa de aplicación. Esta convocatoria entrará en vigor o día seguinte ó da súa publicación no Boletín Oficial da Provincia de Pontevedra. DOCUMENTO ASINADO ALECTRÓNICAMENTE Á MARXE.